ಅದೃಷ ತಂದ ಗೊತ್ತಿಲ್ಲದೆ ಬೆಳೆದ 2 ಮಿಯಾಜಾಕಿ ಮಾವಿನ ಮರಗಳು, 7 ಹಣ್ಣಗಳ ರಕ್ಷಣೆಗೆ 4 ಜನ, 6 ನಾಯಿ ಕಾವಲು..! ಮಧ್ಯಪ್ರದೇಶ,ಜೂ.19ಬ್ಯಾಂಕ್, ಕಚೇರಿಗಳು ಮತ್ತಿತರೆಡೆ ಕಾವಲುಗಾರರನ್ನು ಭದ್ರತೆಗೆ ನಿಯೋಜಿಸುವುದು ಸಾಮಾನ್ಯ. ಆದರೆ ಮಧ್ಯಪ್ರದೇಶದ ದಂಪತಿಗಳು ತಮ್ಮ ಜಮೀನಿನಲ್ಲಿರುವ 2 ಮಾವಿನ ಮರಗಳಲ್ಲಿನ 7 ಹಣ್ಣುಗಳನ್ನು ಕಾಯಲು 4 ಕಾವಲುಗಾರರು ಹಾಗೂ 6 ನಾಯಿಗಳನ್ನು ಬಳಸಿಕೊಂಡಿದ್ದಾರೆ. ಅರೆ.7 ಮಾವಿನ ಹಣ್ಣುಗಳನ್ನು ಕಾಯಲು ಇಷ್ಟೊಂದು ಭದ್ರತೆಯೇ ಹಾಗಾದರೆ ಇದರ ವಿಶೇಷತೆ ಏನು ಎಂದೆನಿಸುತ್ತಿದೆಯೇ, ಹೌದು. ಜಪಾನ್ ಮೂಲದ ಮಿಯಾಜಾಕಿ ಎಂಬ ಮಾವಿನ ಮರಕ್ಕೆ ರಾಣಿ ಹಾಗೂ ಸಂಕಲ್ಪ್ ದಂಪತಿಗಳು ಕಾವಲುಗಾರರನ್ನು ನೇಮಿಸಿರುವುದು. ಅಂತರರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಮಿಯಾಜಾಕಿ ಮಾವಿನ ಹಣ್ಣು ಕೆಜಿಗೆ 2.70 ಲಕ್ಷದವರೆಗೆ ಬೆಲೆಯಿದೆ. ಈ ಹಣ್ಣು ಬಾಂಗ್ಲಾದೇಶ, ಇಂಡೋನೇಷ್ಯಾ, ಜಪಾನ್, ಫಿಲಿಪೈನ್ಸ್ ನಂತಹ ಬೆರಳೆಣಿಕೆ ದೇಶಗಳಲ್ಲಿ ಮಾತ್ರ ಕಾಣಿಸುತ್ತದೆ. ಎಗ್ ಆಫ್ ಸನ್ ಎಂದು ಕರೆಯಲ್ಪಡುವ ಈ ಮಾವಿನ ಹಣ್ಣು 350 ಗ್ರಾಂ ನಿಂದ 900 ಗ್ರಾಂ ವರೆಗೂ ತೂಗುತ್ತದೆ. 1984ರಲ್ಲಿ ಜಪಾನ್ ನ ಮಿಯಾಜಾಕಿ ಎಂಬ ಪ್ರದೇಶದಲ್ಲಿ ಈ ಜಾತಿಯ ಮಾವಿನ ಗಿಡ ನೆಟ್ಟಿದ್ದರಿಂದ ಈ ಹಣ್ಣಿಗೆ ಮಿಯಾಜಾಕಿ ಎಂಬ ಹೆಸರೇ ಬಂದಿದೆ. ಈ ಹಣ್ಣಿನಲ್ಲಿ ಹೇರಳವಾಗಿ ಆಂಟಿ ಬಯೋಟಿಕ್, ಪೊಲಿಕ್ ಆಸಿಡ್ ಅಂಶ ಇರುವುದರಿಂದ ಕಣ್ಣಿನ ದೃಷ್ಟಿಗೂ ಸಹಕಾರಿ. ಈ ಹಣ್ಣುಗಳು ಕೆಜಿಗೆ 8600 ರಿಂದ 3 ಲಕ್ಷದವರೆಗೆ ಮಾರಾಟವಾಗುವುದರಿಂದ ಮಧ್ಯಪ್ರದೇಶದ ಜುಬಲ್ ಪುರದ ರಾಣಿ, ಸಂಕಲ್ಪ್ ಪರಿಹಾರ್ ಎಂಬುವವರು ತಮ್ಮ ಜಮೀನಿನಲ್ಲಿರುವ 2 ಮಾವಿನ ಮರಗಳಲ್ಲಿ ನ 7 ಮಿಯಾಜಾಕಿ ಹಣ್ಣುಗಳ ರಕ್ಷಣೆಗಾಗಿ 4 ಕಾವಲುಗಾರರು ಹಾಗೂ 6 ನಾಯಿಗಳನ್ನು ನೇಮಿಸಿದ್ದಾರೆ. ಹೇಗಿದೆ ನೋಡಿ ಮಿಯಾಜಾಕಿಯ ಮಹಿಮೆ.!